CELEX: 22013D0210
Language: et
Date: 2013-11-08 00:00:00
Title: EMP ühiskomitee otsus nr 210/2013, 8. november 2013 , millega muudetakse EMP lepingu XXI lisa „Statistika”

27.3.2014   
            
            
               ET
            
            
               Euroopa Liidu Teataja
            
            
               L 92/36
            
         EMP ÜHISKOMITEE OTSUS
   
   nr 210/2013,
   8. november 2013,
   millega muudetakse EMP lepingu XXI lisa „Statistika”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 17. juuni 2013. aasta määrus (EL) nr 557/2013, millega rakendatakse Euroopa Parlamendi ja nõukogu määrust (EÜ) nr 223/2009 Euroopa statistika kohta seoses juurdepääsuga konfidentsiaalsetele andmetele teaduslikul eesmärgil ja tunnistatakse kehtetuks komisjoni määrus (EÜ) nr 831/2002 (1).
            
         
               (2)
            
            
               Määrusega (EL) nr 557/2013 tunnistatakse kehtetuks komisjoni määrus (EÜ) nr 831/2002, (2) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (3)
            
            
               Seetõttu tuleks EMP lepingu XXI lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XXI lisa punkti 17b (komisjoni määrus (EÜ) nr 831/2002) tekst asendatakse järgmisega:
   
      „32013 R 0557: Komisjoni määrus (EL) nr 557/2013, 17. juuni 2013, millega rakendatakse Euroopa Parlamendi ja nõukogu määrust (EÜ) nr 223/2009 Euroopa statistika kohta seoses juurdepääsuga konfidentsiaalsetele andmetele teaduslikul eesmärgil ja tunnistatakse kehtetuks komisjoni määrus (EÜ) nr 831/2002 (ELT L 164, 18.6.2013, lk 16).”
   
   Artikkel 2
   Määruse (EL) nr 557/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 9. novembril 2013, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. november 2013
      
         
            EMP ühiskomitee nimel
         
         
            eesistuja
         
         Thórir IBSEN
         
      
   
   
      (1)  ELT L 164, 18.6.2013, lk 16.
   
      (2)  EÜT L 133, 18.5.2002, lk 7.
   
      (3)  Põhiseadusest tulenevaid nõudeid ei ole nimetatud.